**Fundargerð aðalstjórnar Íþróttafélagsins Gróttu**

**11.jan 2016**

**Mættir:**
Elín Smáradóttir –formaður Erla Kristín - kraftlyftingadeild

Ragnar Rafnsson – gjaldkeri Sigurður Örn Jónsson -fimleikadeild

Hreinn Októ Karlsson – ritari Arnar Þorkelsson– handknattleiksdeild

Sigrún Hallgrímsdóttir meðstjórnandi Hilmar Sigurðsson– knattspyrnudeild.

Arnar Rafn Birgisson -meðstjórnandi Kári Garðarsson - Íþróttastjóri Gróttu

 Kristín Finnbogadóttir – framkvæmdarstjóri Gróttu

**Dagskrá:**

**1. Yfirlit deilda.**

**2. Staða fjármála.**

**3. Undirbúningur aðalfundar.**

**4. Önnur mál.**

Fundur settur af formanni og byrjar að segja frá fundi sem hún og Kári Garðarson áttu með Magnúsi Erni hjá ÍTS og Hauki Geirmundssyni. Þar lögðu þeir fram skýrslu sem var unnin af starfsmönnum Selsins um leikjanámskeið og samstarf við Gróttu á sumarnámskeiðum. Megn óánægja var hjá Selinu með samstarfið þá sérstaklega knattspyrnudeild. Fannst aðalstjórn þetta skringileg vinnubrögð hjá bænum að þeir sem skrifa þessa skýrslu sé starfsmenn Selsins að taka sjálfa sig út og ekkert samstarf var haft við Gróttu. Elín stakk uppá að þetta verði skoðað og stakk upp á fundi með málsaðilum. Gitta stakk upp á fundi með Hauki og skólastjórum(hverrar deildar). Kári og Gitta taka þetta áfram. Það kom líka fram á umræddum fundi að Haukur vildi fá lista frá Gróttu um hvað væri ábótavant í íþróttamiðstöðinni. Búið var að senda svona lista fyrir nokkru síðan og mun Kári finna hann og fara yfir hann og senda nýjan. Að svo búnu var farið í dagskrá fundarins og byrjað yfirliti deilda.

1. **Yfirlit deilda.**

**Handknattleiksdeild.**

Hvað era ð frétta? Mest lítið sagð Arnar Þ þegar hann var inntur eftir hvernig starf handknattleiksdeildar gengi. Karlaliðið í 7.sæti og er að fara í EM pásu til febrúar, heimaleikur gegn Fram 2.feb. Mikill stígandi er hjá körlunum. Kvennaliðið er í efsta sæti og halda því eftir fyrsta leik á nýju ári eftir sigur á móti ÍR. Kvennaliðið situr hjá í bikarkeppninni en eftir á að draga hjá körlunum. Yngri flokkastarf gengur allt mjög vel. Fóru nokkrir þátttakendur frá Gróttu á þjálfaranámskeið 1-2.stigs hjá HSÍ um sl. helgi.

**Knattspyrnudeild.**

Búið er að ráða þjálfara hjá meistaraflokki kvenna hjá Gróttu og var Guðjón Kristinsson ráðinn og er mikil ánægja með það. Búið er að skrá Gróttu til leiks í íslandsmótinu og eru þær 2.deild en það eru 2 deildir í kvennaknattspyrnunni á Íslandi í dag. Fjöldi þátttakenda er óráðinn og mun 2.flokkur æfa samhliða mst.flokki. Komin er fjármögnun frá Seltjarnarnesbæ fyrir þjálfarlaunum og eftir er að sækja styrki fyrir boltum, búingum o.fl.

Sagði Hilmar frá því að það er búið að gera útboðslýsingu fyrir gervigrasið og munu þrír aðilar væntanlega bjóða í það. Tvær tímasetningar koma til greina í apríl og júní til að skipta um grasið. Fótboltaskólinn mun fara uppá Valhúsahæð ef þetta verður gert í júní. Þetta mun verða bylting fyrir knattspyrnudeildina að fá nýtt gras, ný kynslóð af grasi sem festist ekki niðri eins og núverandi gras og með lífrænu gúmmí.

Þorrablót í vinnslu sem knattspyrnu og handknattleiksdeild sjá um saman og verður það haldið 30.jan.

Hilmar var inntur eftir hvort fundist hefði fulltrúi í húsnæðisnefndina hann kvað svo ekki vera. Mun Elín ræða við Halldór Eyjólfsson og sjá hvort hann mun hafa áhuga að taka þátt.

Arnar Rafn spurði formann knattspyrnudeildar að því hvort stofnun meistaraflokks kvenna og samresktur við 2.fl væri I goðu samkomulagi við KR og sagði hann svo vera.

**Kraftlyftingadeild.**

Erla sagði frá að Fanney Hauksdóttir hefði verið í 5.sæti í kjöri íþróttamanns ársins og einnig í 5.sæti í kjöri hjá Vísi. Grótta mun eiga 2 fulltrúa á Reykjavík Interenatioal Games sem haldir verða seinnil hluta janúar í Reykjavík. Kraftlyftingadeild er að koma á fót afrekssamningum, allir sem keppa fyrir Íslands hönd fá styrk. Allt að fara af stað HM í bekkpressu í apríl.

Erla sagði það vonbrigði að Fanney Hauksdóttir skyldi ekk vera valin sem íþróttamaður Gróttu. Finnst kraftlyftingadeild að það hefði átt að kjósa lið ársins og svo einstakling sem íþróttamann Gróttu. Ákveðið var að skoða reglur um kosningu íþróttamanns Gróttu.

**Fimleikadeild.**

Lítið um að vera hjá fimleikadeild akkúrat þessa dagana, allt að fara afstað eftir jólafrí. Þjálfarfundur hjá fimleikadeild var haldinn og var góð mæting á hann. Sigurður sagði frá að fyrrverandi þjálfari fimleikadeildar er búinn að fara í mál við deildina vegan meiðsla sem hún hlaut við að sýna heljarstökk á trapólíni. Það mál er allt í góðum farvegi. FSÍ er búið að gera samning við ákveðin birgja með sölu á fatnaði á öllum mótum FSÍ. Elín formaður skrifaði bréf fyrir hönd fimleikadeildar þar sem þessu var mótmælt en FSÍ mun halda þessu til streitu.

1. **Staða fjármála.**

Gitta sagði frá því að fjármál félagsins væru í nokkuð góðum málum. Allir nokkuð góðir.

1. **Undirbúingur aðalfundar.**

Ákveðið var að halda aðalfund í apríl og varð fimmtudagurinn 7.apríl fyrir valinu. Passa þarf að auglýsa fundinn vel. Skoða þarf mönnun í stjórnir og athuga hvort einhverjar lagabreytingar mun koma fram. Gitta sér um undirbúning.

1. **Önnur mál**

-Gitta sagði frá að búið væri að tryggja alla launþega sem vinna hjá Gróttu

-Elín spurði hvað væri að frétta af upplýsingaskjám í íþróttahúsi. Hannes er með það mál og mun verða rætt við hann um stöðu mála.

-íþróttahúshópur að verða fullskipaður, Elínu vantar netföng og munu Kári og Gitta senda henna þau. Ásgerður Bæjarstjóri og Magnús Örn er fulltrúar bæjarnins í hópnum.

-Arnar Rafn skannið afmælisritið frá 30 ára afmæli gróttu á heimasíðu Gróttu.

-Næsti fundur ákveðinn 8.feb v/þorrablóts og meintrar þynnku fundarmanna 1.feb og skíðaferðar formanns ;-)

-skoða þarf hvort ekki sé hægt að skipa afmælisnefnd fyrir aðalfund í apríl.

- Arnar Rafn spurði framkvædastjóra að því hvort reikningar félagsins yrðu ekki
örugglega kynntir á fundi aðalstjornar áður en að aðalfundi kæmi og var því lofa.

Fundi slitið kl 21:07.

Áfram Grótta.